མང་གཙོའི་སྤྱི་ཚོགས་ནང་དྲང་བདེན་གྱི་ཞིབ་འཇུག་དང་ཁྲིམས་ཁང་ནང་ཁྲིམས་གཏུགས་སོགས་ལས་དོན་གང་ཞིག་ལ་ཐད་ཀར་རམ།བརྒྱུད་དེ་འབྲེལ་བ་ཡོད་པ་ཞིག་ཡོད་ན་སྐྱེ་བོ་དེ་བརྒྱུད་རིམ་དེ་ནས་ཕྱིར་བཤོལ་བྱས་ཏེ།བརྒྱུད་རིམ་དེའི་ནང་དངོས་ཤུགས་ཀྱི་ཐེ་གཏོགས་མེད་པར་བཞུགས་དགོས་ཀྱི་ཡོད།དཔེར་ན་དེང་སྐབས་ཨ་རིའི་ནང་སྤྱི་ལོ་༢༠༡༦ལོའི་སྲིད་འཛིན་འོས་བསྡུའི་ནང་ཨུ་རུ་སུས་ཐེ་གཏོགས་བྱས་ཡོད་མེད་ཞིབ་འཇུག་གི་བརྒྱུད་རིམ་ནང་ཨ་རིའི་སྤྱི་ཁྱབ་ཁྲིམས་འཛིན་པ་ཇེཕ་སེ་ཤན་ལས་དོན་དེ་དང་འབྲེལ་ཡོད་ཐག་གཅོད་ཡོངས་ནས་ཕྱིར་བཤོལ་བྱས་ཏེ།དབུས་ཁྲིམས་འཛིན་ལྷན་ཁང་གིས་ཞིབ་དཔྱོད་དེ་དང་འབྲེལ་ཡོད་ལས་དོན་ནང་དངོས་ཤུགས་ཀྱི་ཆ་ཤས་གཏན་ནས་ལེན་གྱི་མེད།དེ་ནི་ཇེཕ་སེ་ཤན་ཞིབ་དཔྱོད་བྱེད་ཀྱི་ལས་དོན་དེའི་ནང་དངོས་ཤུགས་ཀྱི་འབྲེལ་བ་ཡོད་པའི་མི་སྣ་གཅིག་ཡིན་པར་བརྟེན་དྲང་བདེན་གྱི་ཞིབ་དཔྱོད་གཅིག་ཡོང་ཐབས་ལ་ཞིབ་དཔྱོད་དེ་དང་འབྲེལ་ཡོད་ཁྲིམས་འཛིན་ལས་ཁུངས་ཀྱི་ལས་དོན་ཡོངས་ནས་ཁོང་གིས་ཕྱིར་བཤོལ་གནང་ཡོད།